CELEX: C2007/247/15
Language: mt
Date: 2007-10-20 00:00:00
Title: Kawża C-357/07: Talba għal deċiżjoni preliminari mressqa mill-High Court of Justice (England & Wales), Queen's Bench Division (Administrative Court) (Ir-Renju Unit) fil- 31 ta' Lulju 2007 — The Queen on the application of TNT Post UK Ltd vs The Commissioners of Her Majesty's Revenue & Customs and Royal Mail Group Ltd

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/12
            
         Talba għal deċiżjoni preliminari mressqa mill-High Court of Justice (England & Wales), Queen's Bench Division (Administrative Court) (Ir-Renju Unit) fil-31 ta' Lulju 2007 — The Queen on the application of TNT Post UK Ltd vs The Commissioners of Her Majesty's Revenue & Customs and Royal Mail Group Ltd
   (Kawża C-357/07)
   (2007/C 247/15)
   Lingwa tal-kawża: L-Ingliż
   Qorti tar-rinviju
   High Court of Justice (England & Wales), Queen's Bench Division (Administrative Court)
   Partijiet fil-kawża prinċipali
   
      Rikorrenti: TNT Post UK Ltd.
   
      Konvenuti: The Commissioners of Her Majesty's Revenue & Customs
   
      Parti kkonċernata: Royal Mail Group Ltd.
   Domandi preliminari
   
               1.
            
            
               
                           a)
                        
                        
                           Kif għandha tiġi interpretata l-frażi “is-servizzi postali pubbliċi” fl-Artikolu 13A(1)(a) tas-Sitt VAT Directive (Directive 77/388/EEC) (1)?
                        
                     
                           b)
                        
                        
                           L-interpretazzjoni ta' dik l-espressjoni hija affettwata mill-fatt li s-servizzi postali fi Stat Membru kienu liberalizzati, li mhemmx servizzi rriżervati fit-tifsira tad-Direttiva tal-Kunsill 97/67/KE (2), kif emendata, u li mhemmx servizz wieħed universali maħtur li ġie nnotifikat lill-Kummissjoni skond dik id-direttiva (bħal Royal Mail fir-Renju Unit)?
                        
                     
                           ċ)
                        
                        
                           fiċ-ċirkustanzi tal-każ preżenti (li huma msemmija f' (b) aktar 'il fuq) dik l-espressjoni tinkludi
                           
                                       (i)
                                    
                                    
                                       biss l-uniku fornitur tas-servizzi universali maħtur (bħal Royal Mail fir-Renju Unit) jew
                                    
                                 
                                       (ii)
                                    
                                    
                                       ukoll operator privat postali (bħal TNT Post)?
                                    
                                 
                     
         
               2.
            
            
               Fiċ-ċirkustanzi tal-kawża preżenti, l-Artikolu 13A(1)(a) tas-Sitt Direttiva tal-VAT (issa l-Artikolu 132(1)(a) tad-Direttiva 2006/112) għandu jiġi interpretat bħala li jeħtieġ jew jippermetti lil Stat Membru li jeżenta s-servizzi postali kollha pprovduti mis-“servizzi postali pubbliċi”?
            
         
               3.
            
            
               Jekk Stati Membri huma meħtieġa jew permessi li jeżentaw xi servizzi, iżda mhux is-servizzi kollha pprovduti “mis-servizzi postali pubbliċi”, b'referenza għal liema kriterji għandhom jiġu identifikati dawk is-servizzi?
            
         
      (1)  Sitt Direttiva tal-Kunsill 77/388/KEE, tas-17 ta' Mejju, 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1).
   
      (2)  Direttiva tal-Parlament Ewropew u tal-Kunsill 97/67/KE tal-15 ta' Diċembru 1997 dwar regoli komuni għall-iżvilupp tas-suq interna tas-servizzi postali Komunitarji u t-titjib tal-kwalità tas-servizz (ĠU L 015, p. 14) [traduzzjoni mhux uffiċjali].